Bruegel este reprezentat de câteva peisaje montane ce ilustrează pașii făcuți în secolul al XVI-lea în direcția transformării peisajului într-un subiect independent dar și de trei lucrări – Curaj, Caritate, Cumpătare – din seria celor șapte Virtuți (circa 1560) în care artistul și-a pus extraordinarul talent de narator, eminamente capabil de-a atrage atenția asupra acelor amănunte esențiale în compoziții voit foarte aglomerate, în slujba ilustrării unor precepte creștinești.